נמל התעופה גראן קנריה

נמל התעופה גראן קנריה (בספרדית Aeropuerto de Gran Canaria) הוא נמל תעופה המשרת את האי גראן קנריה, באיים הקנריים. הוא אחד מששת נמלי התעופה העמוסים והפעילים ביותר בספרד, והעמוס ביותר באיים הקנריים. נמל התעופה גראן קנריה משמש גם כבסיס של חיל האוויר הספרדי. סימנו הבין לאומי של הנמל בארגון יאט"א הוא LPA, והוא מסומן GCLP בארגון ICAO. את הנמל מפעילה חברת Aena, המפעילה את הרוב הגדול של נמלי התעופה של ספרד.

 מקור השם 
שמו של נמל התעופה גראן קנריה מייצג את שמו של האי אותו הוא משרת, גראן קנריה, שמשמעותו בספרדית "קנריה הגדולה". לשם הנמל לא הוסף שמה של אישיות חשובה, המתווספת לשמות של נמלי תעופה רבים בספרד, ובמדינות אחרות רבות.

 גאוגרפיה ואקלים 
 גאוגרפיה 
הנמל נמצא בחלקו המזרחי של האי גראן קנריה, ובנוי בבקרבה ממשית אל האוקיינוס האטלנטי, לחופי מפרץ גָנְדוֹ, ובצמוד לחצי האי גַנְדוֹ (Gando). בירת האי, לאס פאלמאס דה גראן קנריה, נמצאת במרחק של 25 ק"מ צפונית לנמל התעופה. מרחקו של הנמל מאזורי התיירות בדרום האי מסתכם גם הוא בכ-25 ק"מ. החוף האפריקני של מרוקו משתרע כ-250 ק"מ מזרחית לנמל, והנקודה הדרומית בספרד היבשתית נמצאת כמעט 1,500 ק"מ מהנמל, בכוון כללי צפון. גובה נמל התעופה מעל פני הים הוא 24.7 מטרים (77 רגל).

 אקלים 
רוב תנאי האקלים באזור נוחים לתפעול נמל תעופה. המרכיב היחיד שיכול להכביד על התפעול הוא מהירות הרוח. באזור נמל התעופה נושבות רוחות חזקות, מהירות אך לא קיצוניות, במשך כל עונות השנה. מהירות הרוח השנתית הממוצעת עומדת על 21.3 קמ"ש. למעט בחודש אוקטובר, בכל חודשי השנה מהירות הרוח הממוצעת עולה על 20 קמ"ש. יתר תנאי האקלים באזור נמל התעופה נוחים מאד לתעופה. השמים בהירים רוב הזמן, וגם בחודשים היותר מעוננים השמים בהירים באחוז הגבוה בממוצע מ-50%. הטמפרטורות נוחות במשך השנה כולה. החודש החם ביותר הוא אוגוסט, במהלכו הממוצע הגבוה בשעות היום הוא 27 מעלות צלזיוס, והממוצע הנמוך בלילות מגיע ל-22 מעלות. הכי קר בינואר שבו הממוצע הגבוה 21 מעלות, והנמוך 16 מעלות. האזור יבש למדי, ממוצע הגשם הרב שנתי עומד על 73.9 מ"מ בלבד. המספר הממוצע של ימים חמים ולחים הוא 54.1 ימים בשנה.

 היסטוריה 
יִסוּדו֗ של נמל התעופה גראן קנריה התרחש בשנת 1919, כאשר ממשלות ספרד וצרפת אישרו ליזם הצרפתי  להפעיל קווי תעופה מדרום צרפת לצפון אפריקה ומשם, לקולוניות בדרום אפריקה ובדרום אמריקה. האיים הקנריים שימשו תחנת ביניים. עד 1930 היה הנמל בעיקר בשימוש צבאי, ואז חתם המלך הספרדי אלפונסו השמיני על צו מלכותי, שאישר רשמית את פתיחת האתר לתעופה אזרחית כללית. זמן קצר לאחר מכן, הופעל קו תעופה ראשונה שיעדו היה מדריד. לאחר מלחמת העולם ה-2, נחנך בשנת 1946 טרמינל בנמל התעופה. הטרמינל הורחב, שופץ ושודרג בשנת 1963. מסלול הטיסה הוארך ושודרג מעת לעת, בשנים 1948, 1960 ו-1970. מגדל פיקוח חדש נבנה בשנת 1966 ומסלול טיסה שני נחנך בשנת 1980. בשנת 1991 שוב שודרג והורחב הטרמינל, והותאם לגידול במספר הנוסעים. בהמשך לגידול משמעותי נוסף במספר הנוסעים, תוכנן ב-2011 שדרוג נוסף, שהסתיים בשנת 2015. בשנת 2025 היה הנמל בתהליך של מודרניזציה נוספת, לרבות תכנון ובנייה של טרמינל חדש, ופיתוח של דרכי גישה חדשות לנמל.

 מסלולים 
לנמל התעופה גראן קנריה שני מסלולי טיסה ארוכים, המאפשרים המראות ונחיתות של כל סוגי המטוסים. קיומם של שני מסלולי טיסה ארוכים גרם לסוכנות החלל האמריקאית נאס"א לבחור בנמל התעופה גראן קנריה, כמקום נחיתה אלטרנטיבי למעבורות החלל שהופעלו על-ידה.

אלה מסלולי הטיסה של הנמל:

מסלול 03R/21L: המסלול באורך 3,099 מטרים, וברוחב 45 מטרים (10,167x148 רגל). משמש להמראות ולנחיתות אזרחיות וגם לצבאיות. כל ההמראות והנחיתות הצבאיות מתנהלות באמצעות מסלול זה.

מסלול 03L/21R: המסלול באורך 3,100 מטרים וברוחב 45 מטרים (10,171x148 רגל). משמש להמראות ולנחיתות אזרחיות. המסלול מצויד במערכת נחיתת מכשירים (ILS), מסוג Precision CAT I, 900 m (LIH).

 טרמינלים, נוסעים ומטענים 
טרמינלים: בנמל קיים בניין טרמינל אחד גדול, ולו שתי קומות. הבניין מחולק בתוכו לשלושה טרמינלים שונים ומופרדים. טרמינל A משרת את הטיסות אל וממדינות האיחוד האירופי בלבד. טרמינל B מיועד אך ורק לטיסות אל ומהאיים הקנריים, וטרמינל C מיועד לטיסות למדינות שאינן חברות באיחוד האירופי. לרשות הנוסעים 15 גשרי ירידה ועליה למטוסים ("שרוולים").

נוסעים: בשנת 2024 כולה עברו דרך נמל התעופה מעל ל-15.2 מיליוני נוסעים, ב-140,464 תנועות מטוסים (נוסעים ומטענים), בטיסות יוצאות ונכנסות. נתון זה מבטא מגמת גידול מתמשכת במספר הנוסעים, הגידול מאז שנת 2010 הגיע כמעט ל-50%. מגמת הגידול נמשכת, ובחודשים ינואר ופברואר 2025 חלה צמיחה נוספת מול שנת 2024, בשיעור של 0.7%.

מטענים: כמות המטענים ששונעה בשנת 2024 באמצעות נמל התעופה גראן קנריה הייתה 18,413 טון. נתון זה מצביע על מגמת שיפור, אך עדיין אינו משתווה לנתוני שינוע המטענים מלפני פרוץ מגפת הקורונה.

 שירות לנוסעים 
נמל התעופה מודרני, ונוסעים מקבלים שירות מקביל למוצע בנמלי תעופה בין-לאומיים גדולים אחרים. לרשות היוצאים 110 עמדות צ'ק אין ובנוסף, כמה עמדות צ'ק אין ממוחשבות, ולא מאוישות. קיימים שירותים למוגבלי תנועה ולנכים, עזרה ראשונה, שירותים נגישים, שירות ומתקנים לאימהות ולתינוקות, כספומטים, המרת כספים ובנקאות, חנויות פטורות ממכס, בתי קפה ומסעדות, WiFi חופשי, חניה, תחבורה ציבורית, שירותי VIP, ושירותים בתשלום (קיצור תורים למשל), ושירותים מקובלים אחרים.

 חברות תעופה ויעדים 
בנמל התעופה פועלות 57 חברות תעופה, הטסות אל 131 יעדים שונים. בטבלת נמלי היעד מרוכזים יעדים חשובים מגראן קנריה, אליהם טסות לפחות שלוש חברות תעופה. נתוני הטבלה מעודכנים לחודש מרץ 2025.

 טבלת נמלי יעד מרכזיים 
 נמלי יעד אליהם טסות לפחות 3 חברות תעופהמס'נמל יעדשמות של חברות התעופה1נמל התעופה סכיפהול (AMS) קורנדון נתיבי אוויר הולנדיים-CORENDON DUTCH AIRLINES B.V, איזיג'ט אירופה-EASYJET EUROPE (EJU), קבוצת TUI פליי הולנד-TUI AIRLINES NEDERLAND (TFL), טרנסאוויה-TRANSAVIA2נמל התעופה ברגן-פלשלנד (BGO) סאנקלאס איירליינס-SUNCLASS AIRLINES, נורוויג'ן אייר שאטל-NORWEGIAN AIR SHUTTLE AOC AS, סקנדינביאן איירליינס-SCANDINAVIAN AIRLINES3נמל התעופה הבין-לאומי ברלין ברנדנבורג (BER)  יורווינגס-Eurowings, קונדור פלוגדינסט-CONDOR FLUGDIENST, איזיג'ט אירופה-EASYJET EUROPE (EJU), סאנדאייר-SUNDAIR, ריינאייר- RYANAIR (RYR)4נמל התעופה בילונד (BLL) קופנהגן איירטקסי-COPENHAGEN AIRTAXI, ג'ט טיים-JET TIME A/S, סאנקלאס איירליינס-SUNCLASS AIRLINES5נמל התעופה ברמינגהאם (BHX) ריינאייר - RYANAIR (RYR), קבוצת TUI, ג'ט2-JET2.COM6נמל התעופה בורנמות' (BOH) ריינאייר - RYANAIR (RYR), קבוצת TUI, ג'ט2-JET2.COM7נמל התעופה בריסטול (BRS) ריינאייר - RYANAIR (RYR), קבוצת TUI, איזיג'ט - EASYJET (EZY)8נמל התעופה קלן/בון (CGN)  יורווינגס-Eurowings, קורנדון נתיבי אוויר הולנדיים-CORENDON DUTCH AIRLINES B.V, ריינאייר - RYANAIR (RYR)9נמל התעופה קופנהגן קסטרופ (CPH) סקנדינביאן איירליינס-SCANDINAVIAN AIRLINES, נורווגיאן אייר שוודיה-NORWEGIAN AIR SWEDEN AOC AB, סאנקלאס איירליינס-SUNCLASS AIRLINES, ג'טיים-Jettime10נמל התעופה דבלין (DUB) ריינאייר - RYANAIR (RYR), קבוצת TUI, אייר לינגוס-AER LINGUS11נמל התעופה הבין-לאומי דיסלדורף (DUS) קונדור פלוגדינסט-CONDOR FLUGDIENST, יורווינגס-Eurowings, קורנדון נתיבי אוויר אירופה-CORENDON AIRLINES EUROPE12נמל התעופה מזרח המידלנדס (EMA) ריינאייר - RYANAIR (RYR), קבוצת TUI, ג'ט2-JET2.COM13נמל התעופה סטוקהולם ארלנדה (ARN) סאנקלאס איירליינס-SUNCLASS AIRLINES, טואיפליי נורדיק TUI FLY - TUIFLY NORDIC (BLX), נורווגיאן אייר שוודיה-NORWEGIAN AIR SWEDEN AOC AB, ג'טיים-Jettime14נמל התעופה הבין-לאומי של פרנקפורט (FRA) קונדור פלוגדינסט-CONDOR FLUGDIENST, טואיפליי גרמניה TUIFLY GMBH-TUI, דיסקאוור איירליינס-DISCOVER AIRLINES15נמל התעופה פוארטוונטורה-Fuerteventura Airport (FUE) קנריפליי-CANARYFLY, טואיפליי גרמניה TUIFLY GMBH-TUI, בינטר קנריאס-BINTER CANARIAS, נייסה-NAYSA16נמל התעופה גלאזגו (GLA) קבוצת TUI, ג'ט2-JET2.COM, איזיג'ט-EASYJET (EZY)17נמל התעופה גטבורג-לנדווטר (GOT) נורוויג'ן אייר שאטל-NORWEGIAN AIR SHUTTLE AOC AS, בראטהנס אינטרנשיונל-BRAATHENS INTERNATIONAL, סקנדינביאן איירליינס-SCANDINAVIAN AIRLINES, סאנקלאס איירליינס-SUNCLASS AIRLINES, טואיפליי נורדיק TUI FLY - TUIFLY NORDIC (BLX)18נמל התעופה המבורג פולסביטל (HAM) יורווינגס-Eurowings, קונדור פלוגדינסט-CONDOR FLUGDIENST, מרבו איירליינס-Marabu19נמל התעופה הנובר (HAJ) קורנדון נתיבי אוויר אירופה-CORENDON AIRLINES EUROPE, טואיפליי גרמניה TUIFLY GMBH-TUI, יורווינגס-Eurowings20נמל התעופה הלסינקי (HEL) נורווגיאן אייר שוודיה-NORWEGIAN AIR SWEDEN AOC AB, פינאייר-FINNAIR, בראטהנס אינטרנשיונל-BRAATHENS INTERNATIONAL, ג'ט טיים-JET TIME A/S21נמל התעופה הבין-לאומי קפלאוויק (KEF) פליי פליי-FLY PLAY, נאוס (חברת תעופה)-NEOS SPA, איסלנדאייר-ICELANDAIR,22נמל התעופה לה פלמה (SPC) בינטר קנריאס-BINTER CANARIAS, נייסה-NAYSA, קנריאס אייליינס-CANARIAS AIRLINES (RSC), קנריפליי-CANARYFLY23נמל התעופה לנסרוטה Lanzarote - Airport (ACE) קנריפליי-CANARYFLY, בינטר קנריאס-BINTER CANARIAS, קנריאס אייליינס-CANARIAS AIRLINES, נייסה-NAYSA24נמל התעופה לייפציג-האלה (LEJ) קונדור פלוגדינסט-CONDOR FLUGDIENST, מרבו איירליינס-Marabu, פריבירד אחחרליינס-FREEBIRD AIRLINES25 נמל התעופה לונדון גטוויק (LGW) קבוצת TUI, איזיג'ט-EASYJET (EZY), בי איי יורופלייר-BA EUROFLYER26 נמל התעופה לונדון לוטון (LTN) ג'ט2-JET2.COM, איזיג'ט-EASYJET (EZY), ריינאייר - RYANAIR (RYR)27 נמל התעופה לונדון סטנסטד (STN) ג'ט2-JET2.COM, ריינאייר - RYANAIR (RYR), קבוצת TUI28נמל התעופה מדריד בראחס (MAD) אייר אירופה-AIR EUROPA, ריינאייר - RYANAIR (RYR), איבריה אקספרס-Iberia Express, בינטר קנריאס-BINTER CANARIAS29נמל התעופה מנצ'סטר (MAN) ריינאייר - RYANAIR (RYR), ריינאייר יו קיי - RYANAIR UK (RUK), איזיג'ט-EASYJET (EZY)30נמל התעופה מילאנו-מלפנסה (MXP) ריינאייר - RYANAIR (RYR), נאוס (חברת תעופה)-NEOS SPA, איזיג'ט אירופה-EASYJET EUROPE (EJU)31נמל התעופה מינכן פרנץ יוזף שטראוס (MUC) קונדור פלוגדינסט-CONDOR FLUGDIENST, טואיפליי גרמניה TUIFLY GMBH-TUI, דיסקאבר איירליינס-DISCOVER AIRLINES32 נמל התעופה הבין-לאומי ניוקאסל (NCL) ג'ט2-JET2.COM, ריינאייר - RYANAIR (RYR), קבוצת TUI33 נמל התעופה נירנברג (NUE) קורנדון נתיבי אוויר אירופה-CORENDON AIRLINES EUROPE, מרבו איירליינס-Marabu, יורווינגס-Eurowings34נמל התעופה הבין-לאומי אוסלו גרדרמואן (OSL) נורווגיאן אייר שוודיה-NORWEGIAN AIR SWEDEN AOC AB, נורוויג'ן אייר שאטל-NORWEGIAN AIR SHUTTLE AOC AS, סקנדינביאן איירליינס-SCANDINAVIAN AIRLINES, סאנקלאס איירליינס-SUNCLASS AIRLINES, טואיפליי נורדיק TUI FLY - TUIFLY NORDIC (BLX)35נמל התעופה פלמה דה מיורקה (PMI) בינטר קנריאס-BINTER CANARIAS, איברוג'ט-IBEROJET, ריינאייר - RYANAIR (RYR)36נמל התעופה שטוטגרט (STR) גרמניה TUIFLY GMBH-גרמניה TUI, מרבו איירליינס-Marabu, יורווינגס-Eurowings37 נמל התעופה טנריפה צפון (TFN) קנריאס אייליינס-CANARIAS AIRLINES, בינטר קנריאס-BINTER CANARIAS, נייסה-NAYSA, קנרפליי-CANARYFLY38נמל התעופה טנריפה דרום (TFS) קנריאס אייליינס-CANARIAS AIRLINES, בינטר קנריאס-BINTER CANARIAS, נייסה-NAYSA39נמל התעופה טרונדהיים (TRD) נורוויג'ן אייר שאטל-NORWEGIAN AIR SHUTTLE AOC AS, סקנדינביאן איירליינס-SCANDINAVIAN AIRLINES, סאנקלאס איירליינס-SUNCLASS AIRLINES40נמל התעופה ולנסיה (VLC) בינטר קנריאס-BINTER CANARIAS, ריינאייר - RYANAIR (RYR), Vueling-וולינג איירליינס
 הבסיס הצבאי גנדו 
בתחומי נמל התעופה גראן קנריה פועל גם בסיס חיל האוויר הספרדי גנדו (Base Aérea de Gando). הבסיס ממוקם מול הטרמינל, בשטח שבין מסלולי התעופה לחוף מפרץ גנדו. הבסיס כולל האנגרים ומחסות בטוחים למטוסים, מתקנים טכניים, ומתקני מפקדה ומנהל. בבסיס חיל האוויר מוצבים מטוסי קרב, מטוסי תובלה, מטוסי תדלוק וגם מסוקים. בבסיס שוהים גם כוחות של נאט"ו, כוחות של גרמניה וכוחות עזר ותמיכה.

 תאונות ותקריות 
בנמל התעופה היו תאונות וגם תקריות. מפורטות תאונות עם הרוגים בלבד, ותקרית שהחלה בנמל, והסתיימה באסון תעופתי בנמל תעופה אחר.

 תאונות 
בכל התאונות המפורטות היו מעורבים מטוסים צבאיים.

נחיתת חירום באוקיינוס: בתאריך 22 בינואר 1963 היה מטוס מסוג דאגלס C54E של חיל האוויר הפורטוגלי בדרכו מאנגולה לליסבון, ותוכנן לנחות בנמל התעופה גראן קנריה, לנחיתת ביניים לצורך תדלוק. כחמש דקות לפני זמן ההגעה לנמל, המטוס נחת נחיתת חירום במימיי האוקיינוס האטלנטי. המטוס נמצא למחרת בבוקר צף על המים. בתאונה נהרגו שלושה מתוך 14 האנשים ששהו על סיפון המטוס.

התרסקות לאחר המראה: בתאריך 30 ביוני 1971 המריא מגראן קנריה מטוס צבאי מסוג דאגלס DC3 דקוטה. על סיפון המטוס היו 5 בני אדם. המטוס לא הצליח לצבור גובה עקב היתקלות ברוחות חזקות, והתרסק לתוך מימיי מפרץ גנדו. בהתרסקות נהרגו 3 מתוך חמשת האנשים שהיו על סיפון המטוס. המטוס נהרס לגמרי.

מסלול טיסה לא שגרתי: בתאריך 28 במאי 1983 יצא מטוס צבאי לוקהיד הרקולס C130 מנמל התעופה טנריפה צפון לנמל התעופה גראן קנריה. על סיפון המטוס שהו 10 אנשים, והוא היה אמור לאסוף 70 חיילים נוספים מבסיס גנדו, המצוי בתחומי נמל התעופה גראן קנריה. במקום לטוס לאורך חופיו הצפוניים של האי, המטוס חצה את השטח היבשתי של האי. בערך 17 ק"מ לפני מסלול הנחיתה, המטוס התרסק לתוך ראשו של הר שהוסתר על ידי עננים. נהרגו כול 10 אנשי הצבא שהיו על המטוס. המטוס נהרס לגמרי ונמחק מרשימת המטוסים הפעילים.

 אסון המטוסים בטנריפה 
האסון החל בתקרית שבגינה הוסטו הטיסות הנכנסות מנמל התעופה גראן קנריה. ההסטה גרמה לשרשרת אירועים, שהובילו לאסון התעופה הקטלני בהיסטוריה של התעופה, המכונה "אסון המטוסים בטנריפה". האירוע התרחש בתאריך 27 במרץ 1977. בנמל התעופה גראן קנריה התפוצצה פצצה שהניחו בדלנים קנריים. נמל התעופה נסגר עקב חשש לקיומה של פצצה נוספת, וכול הטיסות שהיו בדרך אליה הוסטו. שני מטוסי בואינג 747 האחת של חברת פאן אם והאחרת בתפעול KLM הוסטו לנמל התעופה טנריפה צפון. עקב עומס גדול שנוצר בטנריפה צפון (נמל התעופה טנריפה דרום עדיין לא היה קיים אז), ועקב תנאי מזג אוויר קשים, ערפל והיעדר ראות, ועקב סדרה של טעויות אנוש, שני המטוסים התנגשו על מסלול הטיסה בטנריפה צפון. באסון נהרגו 583 בני אדם. המטוסים נהרסו לגמרי ונמחקו מרשימת המטוסים הפעילים.

 תחבורה אל הנמל וממנו 
כבישים: הכביש המרכזי המוביל אל ומנמל גראן קנריה הוא אוטוסטרדה GC1. כבישים אחרים מגיעים לקרבת נמל התעופה הם GC191,GC192, GC195, ו-C816.

אוטובוס: קווי האוטובוס המשרתים את הנמל הם קווים 66 ו-90 למאסאפלומס (Faro de Maspalomas), קו 91 לפאורטו דה מוגאן (Puerto de Mogán), קווים 60 ו-91 ללאס פלמאס דה גראן קנריה (Las Palmas de Gran Canaria),

רכבת: לא קיימת רכבת על האי גראן קנריה.

תעופה: נמל התעופה גראן קנריה הוא היחיד באי. שני נמלי התעופה הקרובים ביותר נמצאים על האי טנריפה.

 גלריה 

 ראו גם 
 סנטה קרוז דה טנריף

 קישורים חיצוניים 




 הערות שוליים 

קטגוריה:ספרד: שדות תעופה
קטגוריה:גראן קנריה